nb vi da de en en de de da da da da da da id en de nb nb da da da da da en et en da nb en en en da da et pl en en en da nb en da nb en en en en en en da da da da da da en sv en en sv nb da de en fr da da en da da en fi da da da de nl da en
H1: Skarpheden til forskel da Rungsted vandt overbevisende - Hafnia Floorball Club
Kirk - 8. februar 2016
Hafnia startede godt, men spillede dårligere og dårligere, som kampen skred frem, hvormed en ellers ret jævnbyrdig forestilling endte hele 10-4 til de orangeklædte fra whiskybæltet.
Hafnia skulle fredag aften forsøge at bygge videre på de seneste runders storsejre i den svære udekamp mod Rungsted, der for alvor udfordrer amagerkanernes 3. plads i rækken. Og Hafnia viste gode takter fra start, da man overlevede et tidligt undertal og scorede åbningsmålet umiddelbart efter at være blevet fuldtallige. Siden fik navnlig en Rungsted-spiller imidlertid i den grad krammet på udeholdet – nemlig 1. divisions måske største profil, Andreas Krogh. Han satte således usvigeligt sikkert begge hjemmeholdets mål i den indledende periode. Hafnia følte nok, at skæbnen var lidt hård, idet man skabte et hav af chancer de første 20 min. uden at score mere end det ene tidlige mål.
Fra 2. periodes start blev kampen mere fysisk, navnlig fra Rungsteds side. Hjemmeholdet “vandt” kampen om udvisningsboksen 15-9 (minutter), og de mange udvisninger brød Hafnias rytme og gav Rungsted et tiltagende greb om kampen. Da Andreas Krogh lidt over halvvejs i opgøret scorede sit fjerde mål til stillingen 5-1, så det svært ud med Hafnia-briller. Bølle-Bob og Hvims bragte imidlertid spænding tilbage i opgøret med hver sin scoring til 5-3 kort før periodens slutning. Herefter smed Hafnia det hele på gulvet. I stedet for at bevare kampen åben før sidste periode, forærede man en scoring væk og tabte momentum i forhold til et muligt comeback.
Helt skidt blev det kun 10 sekunder inde i 3. periode, da Rungsted fangede en hel Hafnia-kæde på flade fødder og afgjorde dysten med en super flot scoring til 6-3. Hafnias efterfølgende satsninger førte kun til yderligere scoringer til hjemmeholdet, og herved endte kampen som en rigtig dårlig fredag aften for de 9 markspillere og 2 keepere, der havde taget turen nordpå. Blot for at fuldende oplevelsen kunne hallen i Danmarks rigeste kommune ikke byde på varmt badevand efter opgøret, ligesom belysningen var yderst tvivlsom. Rungsted er åbenbart det nye DDR.
Bemærkelsesværdigt var det, at Rungsteds førstekæde lave samtlige 10 mål. Hos Hafnia var Bølle-Bob med i samtlige 4 scoringer.
Rungsted-Hørsholm FK – Hafnia FC 10-4 (2-1, 4-2, 4-1)
1. 00:48 U2 Thomas Hviid, Hafnia
1. 02:57 0-1 Rasmus Enevoldsen (Thomas Hviid)
1. 07:33 1-1 Andreas Krogh (Bo Lykke Jensen)
1. 09:45 2-1 Andreas Krogh (Bo Lykke Jensen)
2. 00:55 3-1 Peter Thage (Nikolaj Hommel)
2. 01:15 U2 Peter Gormsen, Rungsted
2. 01:59 U5 Thomas Hvims, Hafnia
2. 01:59 U5 Dennis Hørringsen, Rungsted
2. 05:41 4-1 Andreas Krogh (Nikolaj Hommel)
2. 12:48 U2 Thomas Hviid, Hafnia
2. 12:57 5-1 Andreas Krogh (Nikolaj Hommel) PP
2. 13:10 5-2 Rasmus Enevoldsen (Niklas Petzke)
2. 15:24 U2 Michael Transel, Rungsted
2. 19:00 5-3 Thomas Hvims (Rasmus Enevoldsen)
2. 19:20 6-3 Bo Lykke Jensen (Nikolaj Hommel)
3. 00:10 7-3 Bo Lykke Jensen (Andreas Krogh)
3. 04:40 8-3 Peter Thage (Bo Lykke Jensen)
3. 05:49 9-3 Bo Lykke Jensen (uass.)
3. 06:17 U2 Søren Krogh, Rungsted
3. 11:00 10-3 Peter Thage (Bo Lykke Jensen)
3. 12:38 10-4 Rasmus Enevoldsen (Niklas Petzke)
3. 15:52 U2 Nikolaj Hommel, Rungsted
3. 19:57 U2 Michael Transel, Rungsted
OPDATERET STATISTIK: Sæsonen 2015/16
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club